གསལ་བོར་བཤད་ན།སྒྲུང་དེ་གཉིས་ཀ་རྩ་བའི་ཆ་ནས་མི་འདྲ།ཨེ་ལཱིས་ཡ་ཌིནི་སྐྱོ་གར་ཞིག་སྟེ།དེའི་ནང་གི་བརྗོད་དོན་ཉིད་ཕྱིས་སུ་བྱུང་བའི་ནུབ་ཀྱི་རྩོམ་བྱུང་ལོ་རྒྱུས་སུ་ཡང་དང་བསྐྱར་དུ་བྱུང་བར་མ་ཟད།དེས་ད་དུང་ངེད་ཅག་གི་བསམ་པའི་ཤས་ཤིག་བདག་གིར་བཟུང་ཡོད།དེ་ནི་སྐྱེ་བོ་མཆོག་ཏུ་གྱུར་བ་དག་ཀྱང་ཟློག་ཏུ་མེད་པའི་ལས་དབང་ལ་འཕྲད་སྐབས་བསམ་གྱིས་མི་ཁྱབ་པ་ཞིག་མིན་པ་དེ་ཡིན།འོན་ཀྱངཨོ་ཌི་སིསནི་སྐྱོ་གར་ཞིག་མིན།དེའི་བརྗོད་དོན་ནི་མིའི་རིགས་ཀྱི་བཀག་རྒྱ་མ་ཡིན་པར་མཐུ་སྟོབས་དང་ནུས་པ་ཉིད་དེ།ཉེན་ཁའི་གནས་སུ་ལྷུང་སྐབས་ཀྱི་བློ་གྲོས་ལས་འཆི་བར་མངོན་དུ་ཕྱོགས་སྐབས་ཀྱི་དཔའ་གདེང་མ་ཡིན་ནོ།།